Nye billeder af Samsung Galaxy Tab S8-serien samt priser er lækket

Vi ser ud til at nærme os lanceringen af Samsung Galaxy Tab S8-serien, eftersom billeder og formodede priser i euro er dukket op.

Ifølge de lækkede priser, starter Galaxy Tab S8 fra cirka 700 euro, mens Tab S8 Ultra starter fra lidt over 1000 euro.

Se priserne for alle modellerne herunder:
(Prisen for Galaxy Tab S8 Ultra med 12GB+512GB kendes ikke endnu.)

Model | RAM/lagerplads | Pris
Galaxy Tab S8 (Wi-Fi) | 8GB + 128GB | EU 680-700
Galaxy Tab S8 (Wi-Fi) | 8GB + 256GB | EU 830-850
Galaxy Tab S8 (5G) | 8GB + 128GB | EU 830-850
Galaxy Tab S8 (5G) | 8GB + 256GB | EU 880-900
Galaxy Tab S8+ (Wi-Fi) | 8GB + 128GB | EU 880-900
Galaxy Tab S8+ (Wi-Fi) | 8GB + 256GB | EU 930-950
Galaxy Tab S8+(5G) | 8GB + 128GB | EU 1040-1060
Galaxy Tab S8+(5G) | 8GB + 256GB | EU 1100-1110
Galaxy Tab S8 Ultra (Wi-Fi) | 8GB + 128GB | EU 1040-1060
Galaxy Tab S8 Ultra (5G) | 8GB + 128GB | EU 1200-1220

Kilde: Gizmochina

Billeder og specifikationer

De første formodede billeder af Galaxy Tab S8-serien dukkede allerede op sidste år, som fremviste designet af de tre tablets. Læs mere om dette her: Her er de første formodede billeder af Galaxy Tab S8-serien.

Nu er der dukket nye billeder op, der fremviser de tre modeller i “den virkelige verden”. Billederne ser ud til at stemme overens med de tidligere billeder, hvad angår designet. Se billederne herunder:

Samsung Galaxy Tab S8

Samsung Galaxy Tab S8+

Samsung Galaxy Tab S8 Ultra

Ifølge tidligere rapporter vil Galaxy Tab S8 have en 11″ IPS-skærm, hvor Tab S8+ får en 12,7″ AMOLED-skærm. Galaxy Tab S8 Ultra forventes at få en kæmpe AMOLED-skærm på 14,6″, med et “notch” i toppen. Alle skærme rygtes desuden at have en opdateringsfrekvens på 120Hz.
Drivkraften bliver sandsynligvis Qualcomms nye Snapdragon 8 Gen 1-chipsæt.

Lancering

Præcis hvornår de kommende tablets bliver præsenteret, nævner kilden ikke. Måske lanceres de sammen med Galaxy S22-serien næste måned?

Læs også: Rygte: Samsung Galaxy S22-serien præsenteres den 8. februar

Nye billeder af Samsung Galaxy Tab S8-serien samt priser er lækket